Indra

Indra ir ciems Krāslavas novada Indras pagastā, pagasta centrs. Izvietojusies Šņokovas ezera krastā pie Daugavpils—Indras dzelzceļa. Indra atrodas Latvijas galējos dienvidaustrumos, tikai nepilnu 6 km attālumā no Baltkrievijas robežas. Attālums līdz novada centram Krāslavai 32 km, līdz Rīgai — 299 km.

Apdzīvotā vieta izveidojusies uz Baļbinovas muižas zemes pēc dzelzceļa līnijas izbūves, kas veicināja Baļbinovas (vēlāk Indras) veidošanos par tirdzniecības un satiksmes centru. 1925. gadā apdzīvotajai vietai piešķirts biezi apdzīvotas vietas (ciema) statuss.

Indrā ir pagasta administrācija, pamatskola, mūzikas un mākslas skola, tautas nams, bibliotēka, pasts, ātrās neatliekamās palīdzības punkts, dzelzceļa robežkontroles punkts, Balbinovas katoļu baznīca un Indras luterāņu baznīca.

 Iedzīvotāju skaita izmaiņas 
Esošajās robežās, pēc CSP un OSP datiem.OSP

 Atsauces 

Kategorija:Indras pagasts
Kategorija:Krāslavas novada ciemi
Kategorija:Latvijas pagastu centri
Kategorija:Latvijas ciemi
Kategorija:Indra